open-index/open-wikipedia-markdown huggingface dataset:
Mac OS X Leopard

**Mac OS X Leopard** (versión 10.5) é a sexta versión de macOS, o sistema operativo e servidor de Apple Inc. para ordenadores Mac. Leopard foi lanzado o 26 de outubro de 2007 como sucesor de Mac OS X Tiger, e está dispoñible en dúas edicións: unha versión de escritorio apta para ordenadores persoais e unha versión para servidor, Mac OS X Server. Vendouse por 129 $ para a versión de escritorio e 499 $ para o servidor. Leopard foi substituído por Mac OS X Snow Leopard (versión 10.6) en 2009. Mac OS X Leopard é a última versión de macOS que admite a arquitectura PowerPC xa que o seu sucesor, Mac OS X Snow Leopard, funciona unicamente en Macs baseados na arquitectura de Intel.

Steve Jobs declarou que Apple tiña a intención de lanzar Leopard a finais de 2006 ou principios de 2007. A data moveuse a primavera de 2007; con todo, o 12 de abril de 2007, Apple emitiu un comunicado de que o seu lanzamento sería atrasado ata outubro de 2007 debido ao desenvolvemento do iPhone.

## Características 
Estes son os 8 puntos principais que destacou Apple no lanzamento:

* Time Machine: A posibilidade de poder volver no tempo a unha versión específica dos contidos dun cartafol, do disco duro completo, dun só arquivo, dun rolo de fotos en iPhoto etc.
* Mail 3: A terceira versión deste programa de correo electrónico de Apple agora inclúe Notas e To-Do (listas de cousas por facer), así como varios modelos para enviar correo electrónico HTML.
* iChat: Á parte da posibilidade de chatear con pestanas ou de ter iconas animadas, agora téñense moitas funcións adicionais para os vídeochats. Desde presentar vídeos, compartir o escritorio...
* Spaces: Múltiples escritorios virtuais.
* Dashboard: Trae unha ferramenta chamada Dashcode para crear Widgets facilmente. Adicionalmente Safari ten un botón Webclip que permitirá tomar calquera fragmento dunha páxina que se estea vendo e convertela nun Widget.
* Accesibilidade: Máis melloras nas funcións de accesibilidade para que todos poidan usar un Mac. A maior delas sendo un gran avance nas funcións de texto-a-voz cunha nova voz sintetizada chamada Alex, que ata pode falar claramente a altas velocidades. Ademais, trae soporte para pantallas braille.
* 64 bits: Tiger foi o primeiro sistema operativo de Apple en empezar a sacarlle proveito ao poder dos procesadores de 64-bit. Leopard dá o próximo salto entregando máis partes optimizadas do sistema operativo, así como a capacidade de que outras capas do sistema (e non só a capa UNIX) poidan facer uso de masivas cantidades de memoria.
* Core Animation: Así como Core Video, Core Image e Core Audio simplificaban que calquera desenvolvedor sacase o máximo proveito a funcións de vídeo, 2D e son, respectivamente, agora Core Animation fai o mesmo con animacións; o que significa que xunto con Leopard chegará unha xeración de aplicacións cheas de efectos 3D. Agora os efectos 3D na interface non son de uso exclusivo do sistema operativo ou de quen saiban usar OpenGL. Segundo Apple, estes noOS efectos incluídos correrán sobre calquera Mac vendido nos últimos 2 anos.

## Notas
Sigmar Polke

**Sigmar Polke**, nado en Oleśnica (Baixa Silesia) o 13 de febreiro de 1941 e finado en Colonia o 10 de xuño de 2010, foi un pintor alemán e fotógrafo posmoderno, dentro da arte pop.

## Traxectoria
Polke naceu en Oels, na Baixa Silesia. Emigrou coa súa familia a Alemaña Occidental en 1953, viaxando primeiro a Berlín Occidental e despois a Düsseldorf. Traballou como aprendiz de pintura sobre vidro nun taller de Kaiserwerth (Düsseldorf). De 1961 a 1976 estudou na Academia de Arte de Düsseldorf, onde foron os seus profesores Karl Otto Götz, Gerhard Hoehme e Joseph Beuys.

En 1963 fundou, con Gerhard Richter e Konrad Lueg, o realismo capitalista, unha tendencia pictórica dentro da arte pop. Era un estilo antiarte que se apropiaba da linguaxe da publicidade. Este título está relacionado co realismo socialista, a doutrina artística oficial da Unión Soviética. Trata de forma irónica a doutrina artística do capitalismo occidental, vencellada á sociedade de consumo.

As súas obras son o reflexo irónico da manipulación dos medios. Emprega elementos da pintura moderna pero tamén da cultura de masas, como o kitsch ou a publicidade. Realizou cadros nos que, cun tratamento espacial, cambian de cor cando reaccionan á contaminación ambiental. A partir de 1965 realiza variacións de obras de autores como Albrecht Dürer ou Wassily Kandinsky, imitacións de obras d`arte povera e conceptuais. En 1991 creou a súa serie *Neue Bilder* (New Images).

O elemento anarquista da súa obra débese en gran medida ao enfoque mercurial. A súa irreverencia cara ás técnicas pictóricas tradicionais e os seus materiais e a súa falta de lealdade a calquera forma de representación contribuíron á súa reputación como revolucionario visual.

Polke iniciou unha serie de viaxes polo mundo ao longo dos anos 70, facendo fotografías en Paquistán, París, Nova York, Afganistán e Brasil. 

Foi profesor na Escola de Belas Artes de Hamburgo en 1970-1971 e 1977-1991. Traballou na documenta de Kassel V-VII (1972-1982). 

En 1987 instalouse en Colonia, onde traballou ata a súa morte en 2010, por complicacións dun cancro.

## Notas
Zuni Pueblo, Novo México

**Zuni Pueblo** (tamén escrito **Zuñi Pueblo**, en zuni: *Halona Idiwan’a*, que significa ‘Lugar do medio’) é un lugar designado polo censo no condado de McKinley, Novo México (Estados Unidos de América). A súa poboación era de 6&nbsp;176 habitantes segundo o censo de 2020 e a maioría era membro do pobo zuni.

## Notas 
## Véxase tamén 
### Outros artigos 
* Pobo zuni
Soy Nevenka

***Soy Nevenka*** é unha película dramática biográfica española dirixida por Icíar Bollaín, que coescribiu o guión xunto a Isa Campo.  Está protagonizada por Mireia Oriol e Urko Olazabal. Estreouse nos cines españois o 27 de setembro de 2024 por Buena Vista International Spain. 

## Argumento 
No ano 2000, Nevenka Fernández, de 24 anos, concelleira de Facenda no Concello de Ponferrada, sufriu unha persecución sen tregua, tanto sentimental como profesional, por parte do alcalde Ismael Álvarez, un home afeito a facer a súa vontade política e persoal. Nevenka decide denunciar, aínda que sabe que terá que pagar un prezo moi alto: a súa contorna non a soporta, a sociedade de Ponferrada dálle as costas e os medios sometena a un xuízo público.

## Elenco 
* Mireia Oriol como Nevenka Fernández
* Urko Olazabal como Ismael Álvarez
* Ricardo Gómez como Lucas
* Carlos Serrano como Mario
* Lucía Veiga como Charo Velasco
* Javier Gálego como Juan Ignacio
* Font García como Adolfo
* Luis Moreno
* Mercedes del Castillo
* Xavier Estévez

## Notas
Centro histórico de Santa Cruz de Mompox

O **centro histórico de Santa Cruz de Mompox** foi declarado Patrimonio da Humanidade pola UNESCO en 1995.

Santa Cruz de Mompox é un concello de Colombia, ás beiras do río Magdalena, no departamento de Bolívar. Foi fundado en 1540 por Juan de Santa Cruz e caracterízase por unha arquitectura residencial e relixiosa que conservou o seu carácter colonial. As igrexas e conventos construídos por agostiños, dominicos, franciscanos e xesuítas, foron básicos para definir a morfoloxía de Mompox. 

## Monumentos 
Algúns dos monumentos máis importantes da cidade son:

* Igrexa de San Francisco
* Hospital de San Juan de Dios, considerado o hospital máis antigo de América en uso até 2020.
* A Casa dos Apóstolos
* A Casa municipal (onde foi declarada a independencia de Colombia)
* O Palacio Municipal (tamén coñecido como Claustro de San Carlos)
* Igrexa da Inmaculada Concepción
* Igrexa de Santa Bárbara
* Igrexa de San Agustiño

## Notas
Santuario de fauna e flora de Malpelo

O **santuario de fauna e flora de Malpelo** é unha área mariña protexida de Colombia e Patrimonio da Humanidade pola UNESCO dende 2006.

Este santuario de fauna e flora, que inclúe a illa de Malpelo (350 ha) e a zona marítima circundante (857.150 ha), está situado a 506 km da costa colombiana. O seu amplo parque mariño, que é a maior zona de prohibición de pesca de todo o Pacífico oriental tropical, é un hábitat vital para unha serie de especies mariñas ameazadas a nivel mundial. Así mesmo, é unha importante fonte de nutrientes e, polo tanto, unha zona de grande acumulación de biodiversidade mariña. A illa de Malpelo é, en particular, un santuario de meros xigantes, peixes voadores e especies raras de quenllas. A súa costa está considerada un dos lugares máis extraordinarios do mundo para o mergullo, debido á excepcional beleza dos seus cantís e covas escarpadas. Ademais, as súas augas profundas serven de refuxio a un número considerable de especies peláxicas e grandes depredadores mariños, cuxo comportamento natural permanece inalterado neste medio protexido.

## Notas
Mac

**Mac** pódese referir a:

* Mac, ordenador.
* macOS, sistema operativo.
* Mac, un prefixo dos apelidos derivados das linguas gaélicas.
Lingua iquito

A **lingua iquito** (pronunciado [iˈkitu]) é unha lingua zaparoana falada polo pobo iquito do Perú. A lingua atópase altamente en perigo, e é unha das tres linguas sobreviventes da súa familia; sendo as outras dúas a lingua záparo, con 1-3 falantes, e a lingua arabela, con preto de 75 falantes. O iquito está clasificado como en perigo crítico polo Libro Vermello das Linguas Ameazadas da UNESCO.

## Notas 
## Véxase tamén 
### Bibliografía 
* 
*
* 
* 
* 
* 
*
Mac (ordenador)

[miniatura|[MacBook Air.]]
**Mac**, abreviatura de **Macintosh** (o seu nome oficial ata 1999), é unha familia de ordenadores persoais deseñados e comercializados por Apple Inc. O nome Macintosh é unha referencia a un tipo de mazá chamada McIntosh. A liña de produtos inclúe os portátiles MacBook Air e MacBook Pro e os ordenadores de sobremesa iMac, Mac Mini, Mac Studio e Mac Pro. Os Mac véndense co sistema operativo macOS.

Jef Raskin concibiu o proxecto Macintosh en 1979, que foi redefinido polo cofundador de Apple Steve Jobs en 1981. O Macintosh foi lanzado en xaneiro de 1984, despois do anuncio de Apple "*1984* " durante a Super Bowl XVIII. O sistema tiña un monitor monocromo de 9 polgadas e unha unidade de disquete integrada e enviábase cun rato dun só botón. Seguiron unha serie de modelos con melloras graduais, que compartían o mesmo deseño de caixa con todo integrado.

En 1987, o Macintosh II trouxo gráficos en cor, pero o prezo era o dunha estación de traballo profesional e non o dun ordenador persoal. Comezando en 1994 co Power Macintosh, o Mac pasou dos procesadores da serie Motorola 68000 a PowerPC. A pesar do aumento significativo do rendemento, o Mac non era totalmente competitivo cos produtos básicos compatibles cos IBM PC durante a década de 1990.

A adquisición de NeXT en 1996 devolveu a Steve Jobs a Apple, cuxa supervisión de produtos enfocada impulsou a corrente principal de Mac co iMac G3 de 1998, o sistema operativo Mac OS X (rebautizado como macOS en 2016) e a transición de Mac aos procesadores Intel de 2005 a 2006. A tecnoloxía para pantallas Retina Display de alta densidade de píxel alcanzou popularidade no iPhone 4 en 2010 e no MacBook Pro en 2012. Na década de 2010, o Mac foi descoidado baixo o director xeral Tim Cook, especialmente para os usuarios profesionais, pero foi revitalizado con novos Macs de gama alta e a transición de Mac a Apple Silicon, orixinario dos dispositivos con iOS.

## Modelos en produción
Tarzan & Jane

***Tarzan & Jane*** é un filme estadounidense de 2002 producido por Walt Disney Television Animation. Estreouse o 23 de xullo de 2002 en formato de vídeo de consumo doméstico, sendo un spin-off do filme de 1999 *Tarzan* de Walt Disney Animation Studios.

## Personaxes 
* Michael T. Weiss como Tarzan
* Olivia d'Abo como Jane Porter
* April Winchell como Terk
* Jim Cummings como Tantor e Merkus
* John O'Hurley como Johannes Niels
* Jeff Bennett como Prof. Archimedes Q. Porter e Robert Canler
* Alexis Denisof como Nigel Taylor
* Grey DeLisle como Greenly
* Nicollette Sheridan como Eleanor
* Tara Strong como Hazel
* René Auberjonois como Renard Dumont
* Frank Welker como Nuru e Sheeta

## Notas
Kiichi Miyazawa

**Kiichi Miyazawa** 一 en xaponés 宮澤 喜一 nado en Fukuyama, Hiroshima, o 8 de outubro de 1919 e finado en Tokyo o 28 de xuño de 2007, foi un político do Xapón. Foi o 78º primeiro ministro do Xapón, tendo exercido o cargo do 6 de novembro de 1991 ao 9 de agosto de 1993.

## Traxectoria 
Licenciado en Dereito pola Universidade de Tokyo, en 1942 ingresou no Ministerio de Facenda. En 1953 foi elixido para a Cámara Alta da Dieta do Xapón (Parlamento *Kokkai*), onde permaneceu até que pasou á Cámara Baixa do mesmo parlamento en 1967.

Miyazawa ocupou varios cargos públicos destacados, incluíndo Ministro de Comercio Internacional e Industria (1970-1971), Ministro de Asuntos Exteriores (1974-1976), Director Xeral da Axencia de Planificación Económica (1977-1978) e Secretario Xefe do Gabinete (1984-1986). Converteuse en ministro de Finanzas durante o goberno de Noboru Takeshita en 1987, pero tivo que dimitir debido ao *escándalo Recruta*.

### Primeiro ministro 
Miyazawa foi investido primeiro ministro o 5 de novembro de 1991 e gañou breve fama nos Estados Unidos cando o presidente George H. W. Bush vomitou no seu colo durante unha cea de Estado o 8 de xaneiro de 1992. Os xaponeses inventaron un verbo para este incidente: *busshu-suru* ou *busshuru,* literalmente, "facer un Bush" ou "vomitar en público".

O seu goberno aprobou unha lei que permitía a Xapón enviar as súas forzas ás misións de Boinas Azuis, así como negociar un acordo comercial cos EUA. Tamén introduciu reformas financeiras destinadas a aumentar o comercio de Malaisia no Xapón durante a década de 1990.

Miyazawa dimitiu en 1993 despois de perder unha moción de censura, que marcaba o fin de 38 anos de goberno do Partido Liberal Democrático no Xapón.

## Véxase tamén 
* Política do Xapón
Shigeru Ishiba

**Shigeru Ishiba** (en ), nado o 4 de febreiro de 1957, é un político xaponés que foi nomeado primeiro ministro do Xapón en 2024. Ishiba tamén foi elixido presidente do Partido Liberal Democrático nese mesmo ano. É recoñecido como un moderado e ten sona de inconformista político debido ás súas críticas ao seu partido, así como as súas posturas relativamente liberais en temas sociais. Apoiou unha moción de censura contra Kiichi Miyazawa en 1993 e criticou a Shinzō Abe durante o seu segundo mandato, a pesar de ter servido nos gobernos dos dous primeiros ministros. 

## Traxectoria 
Ishiba naceu nunha familia política; O seu pai, Jirō Ishiba, foi gobernador da prefectura de Tottori de 1958 a 1974, antes de converterse máis tarde en ministro do Interior. Despois de graduarse na Universidade de Keiō, Ishiba traballou nun banco antes de entrar en política despois da morte do seu pai.

A súa carreira política estivo marcada por diversos cargos ministeriais e unha presenza activa nas dinámicas internas do seu partido. Ishiba especializouse en política agrícola, pero a guerra do Golfo en 1990 e unha visita a Corea do Norte en 1992 estimularon o seu interese pola política de defensa. 

Serviu como director xeral de Defensa do Xapón baixo o mandato do primeiro ministro Junichiro Koizumi dende 2002 a 2004 e como ministro de Defensa con Yasuo Fukuda de 2007 a 2008, e foi Ministro de Agricultura, Silvicultura e Pesca no goberno de Tarō Asō de 2008 a 2009. Ishiba foi nomeado ministro de Defensa no gabinete do primeiro ministro Yasuo Fukuda o 26 de setembro de 2007,  servindo nese cargo ata o 1 de agosto de 2008. Ishiba foi a segunda persoa no gabinete de Fukuda en expresar a súa crenza na existencia de ovnis despois de Nobutaka Machimura. Para iso, apareceu nun programa de televisión xaponés que incluía fragmentos dobrados da serie de National Geographic Channel *Alien Invasion* en xuño de 2012.

Presentouse ás primarias internas en 2008, quedando quinto, e contra Shinzō Abe nas eleccións de 2012 e 2018. A pesar das súas críticas ao faccionalismo do PLD, estableceu a súa propia facción en 2015, buscando o liderado. Despois da renuncia de Abe, Ishiba presentouse en 2020, pero quedou terceiro por detrás de Yoshihide Suga. En 2024 presentouse por quinta vez, derrotando a súa opoñente Sanae Takaichi na segunda volta, converténdose no novo líder do partido e primeiro ministro designado.

As súas políticas económicas provocaron caídas iniciais na bolsa, un fenómeno que foi denominado "choque Ishiba".

## Vida persoal 
Ishiba está casado con Yoshiko Nakamura desde 1983 e teñen dúas fillas. É coñecido por ser un afecionado á tecnoloxía militar e os trens. É cristiano protestante, e o primeiro dese credo en ser primeiro ministro do Xapón. Foi bautizado aos 18 anos na Igrexa Tottori da Igrexa Unida de Cristo no Xapón. Nos últimos anos asistiu ao Almorzo Nacional de Oración Evanxélica CBMC. Tamén visita as tumbas budistas dos seus antepasados e adora nun santuario xintoísta.

## Notas 
## Véxase tamén 
### Outros artigos 
* Política do Xapón
IPhone (1ª xeración)

O **iPhone** (referido retroactivamente como **iPhone 2G**, **iPhone 1** ou **iPhone orixinal** e estreouse nos Estados Unidos o 29 de xuño de 2007.

O desenvolvemento do iPhone como produto comezou en 2005 e continuou en total segredo ata a súa presentación pública. O dispositivo rompeu cos deseños dos teléfonos móbiles imperantes eliminando a maioría dos botóns físicos cunha interface táctil máis amigable. Dispoñía de conectividade móbil GSM de banda cuádrupla con soporte GPRS e EDGE para a transferencia de datos, con acceso continuo a Internet e procesamento integrado para admitir funcións non relacionadas coa comunicación de voz. O seu sucesor, o iPhone 3G, anunciouse o 9 de xuño de 2008.

O iPhone converteuse rapidamente no produto máis exitoso de Apple, e as xeracións posteriores impulsárono a converterse nunha das empresas con máis beneficios do mundo. A introdución da App Store permitiu ás empresas establecidas e aos desenvolvedores de *startups* construír propostas e gañar beneficios, a través da plataforma, ao tempo que proporcionaba aos consumidores novas formas de acceder á información e conectarse con outras persoas. O iPhone atraeu en gran medida ao público xeral, en oposición á comunidade empresarial na que se centraban nese momento BlackBerry e IBM. Ao integrar a tecnoloxía existente e ampliar a usabilidade, o iPhone transformou a industria dos teléfonos intelixentes.

## Notas
Shūgiin

A **Casa de Representantes** ou **Cámara de Representantes** (衆議院, Shūgiin) é a cámara baixa da Dieta Nacional do Xapón (*Kokkai*). A súa composición da Casa é estabelecida polo Artigo 41 e Artigo 42 da Constitución do Xapón. 

## Composición 
Esta cámara está composta por 465 membros, elixidos para un mandato de catro anos. Dos membros, 176 son elixidos en 11 circunscricións electorais plurinominais mediante un sistema de listas de representación proporcional. Os restantes 289 deputados son elixidos en circunscricións unipersoais.

## Sistema electoral 
Xapón segue un sistema de monarquía parlamentaria e está dividido en 47 prefecturas. As eleccións realízanse a nivel nacional para elixir os representantes tanto da Cámara de Representantes (*Shūgiin*) como da Cámara de Conselleiros (*Sangiin*). O sistema electoral permite dous votos por persoa: un para un candidato de distrito e outro para un partido político. O primeiro ministro ten autoridade para disolver a Cámara de Representantes e convocar eleccións antes do mandato regular de catro anos. O Ministerio de Asuntos Internos e Comunicacións xestiona o proceso electoral e para votar é necesario ser cidadán xaponés e ter polo menos 18 anos.

O sistema electoral empregado na Cámara de Representantes é o sistema paralelo, unha forma de representación semi-proporcional.

Neste sistema, os escanos asignados polas listas de representación proporcional non se axustan en base aos resultados obtidos nas circunscricións unipersoais. Isto significa que a distribución total dos escanos na Cámara non corresponde exactamente coa proporción de votos recibidos por cada partido, o que xeralmente beneficia aos partidos máis grandes. En contraste, en sistemas como o do *Bundestag* de Alemaña ou o Parlamento de Nova Zelandia, os escanos unipersoais e plurinominais están vinculados para asegurar unha representación máis proporcional no parlamento do Estado-nación. 
## Notas 
## Véxase tamén 
### Outros artigos 
* Dieta nacional - Kokkai 
* Política do Xapón

### Ligazóns externas 
* Sitio arquivado da páxina oficial - en inglés https://web.archive.org/web/20140329141614/http://www.shugiin.go.jp/index.nsf/html/index_e.htm 
* Casa dos Representantes Internet TV Sitio de emisión oficial
Hugo Rocha (escritor)

**Hugo Rocha**, nado no Porto en 1907 e finado na mesma cidad o 24 de febreiro de 1993, foi un xornalista e escritor portugués, autor de máis dunha decena de monografías de temática variada, desde novelas a libros de viaxes e ao espiritismo. Foi xornalista de *O Comércio do Porto*, do que foi director e ao que estivo ligado ata retirarse aos 74 anos.

## Traxectoria 
Ingresou moi novo como xornalista na redacción de *O Comércio do Porto*, onde permaneceu até a súa retirada. En 1933 publicou o seu primeiro libro, de crónicas africanas, titulado *Bayete* e un volume de poemas titulado *Rapsódia Africana*. Logo no ano seguinte publicou un ensaio intitulado *Espiritualismo* e a novela *O homem que morreu no deserto*.

Ao longo das décadas seguintes publicou numerosas obras, incluíndo relatos de viaxes de carácter impresionista aos Azores, á illa de Madeira, á India Portuguesa e a Galiza. Tamén publicou algunhas novelas e varias obras sobre temas esotéricos e  espiritismo.

A súa obra de viaxes máis destacada é un relato dun periplo por Galiza titulado *Itinerário na Galiza*, obra complementada en 1961 e 1963 con dous volumes titulados *Encontros da Galiza*. A obra recibiu unha excelente acollida na época.

Colaborou no semanario  *Repórter X* (1930-1935).

## Bibliografía seleccionada 
Alén da vasta produción dispersa en xornais, Hugo Rocha é autor das seguintes obras:
**Bayete : crónicas africanas do Atlântico ao Índico*, Porto: O Comércio do Porto, 1933
**Rapsódia Africana* ou *Rapsódia Negra*, 1933
**Espiritualismo*, 1934
**O homem que morreu no deserto*, 1934
**Além-mar : comentários, ideias e aspectos*, Porto: Artes e Letras, 1935
**Primavera nas ilhas : crónicas dos Açores e da Madeira*, Angra do Heroísmo: Livraria Editora Andrade, 1936
**O Problema dos Fantasmas. Ensaio sobre certos aspectos da fenomenologia sobrenatural*, Sociedade Portuense de Investigações Psíquicas, Porto, 1937
**Jornalistas*, Porto, 1946
**Itinerário na Galiza*, Porto, 1946
**O enigma dos «discos voadores» ou a maior interrogação do nosso tempo*, Porto: Edições AOV, 1951
**Namastê : roteiro duma viagem a Goa*, Agência Geral do Ultramar, Lisboa, 1953
**Futebol : romance*, Porto : Lello & Irmão, 1957
**Outros Mundos/Outras Humanidades*, 1958
**Encontros da Galiza*, 1961 e 1963

## Notas
Pousadela

Como topónimo **Pousadela** pode referirse a:

;En Galiza
***Pousadela**, lugar da parroquia de Prevesos, no concello de Castro de Rei;
***Pousadela**, lugar da parroquia de San Pedro de Ancorados, no concello da Estrada;
***Pousadela**, lugar da parroquia de Ronfe, no concello de Láncara;
***Pousadela**, lugar da parroquia de Luaces, no concello de Pol;
***Pousadela**, lugar da parroquia de Tomiño, no concello de Tomiño;
***A Pousadela**, lugar da parroquia de Pontellas, no concello do Porriño.

## Véxase tamén
### Outros artigos
O Pouso Vello, Santa María de Neda, Neda

**O Pouso Vello** é un lugar da parroquia de Santa María de Neda, no concello coruñés de Neda, na comarca de Ferrol.

Está situado xunto ao Pouso (Doso, Narón) e ao Pouso Vello (Pedroso, Narón). Mentres que no Nomenclátor de Galicia este lugar na parroquia de Pedroso, en Información Xeográfica de Galicia consta na de Santa María de Neda.

## Lugares e parroquias 
### Lugares de Santa María de Neda 
### Parroquias de Neda 
## Notas 
## Véxase tamén 
### Outros artigos 
* Lugares de Neda
Be Your Own Pet (álbum)

***Be Your Own Pet*** é o primeiro álbum de estudio da banda estadounidense de garage punk Be Your Own Pet, publicado o  27 de marzo de 2006 no Reino Unido e o 6 de xuño dese ano nos Estados Unidos.

## Listaxe de cancións 
## Notas
Senras

Como topónimo **Senras** pode referirse a:

;En Galiza
***Senras**, lugar da parroquia de Saavedra, no concello de Begonte;
***As Senras**, lugar da parroquia de Soandres, no concello da Laracha.

## Véxase tamén
### Outros artigos
Parada da Serra (homónimos)

O topónimo **Parada da Serra** pode referirse a:

;En Galiza
***Parada da Serra**, parroquia eclesiástica do arciprestado de Verín;
***Parada da Serra**, parroquia do concello de Castrelo do Val;
***Parada da Serra**, parroquia do concello da Gudiña;
****Parada da Serra**, lugar de dita parroquia.

## Véxase tamén
### Outros artigos
Parada de Sil (homónimos)

Como topónimo **Parada de Sil** pode referirse a:

;En Galiza
***Parada de Sil**, concello da comarca da Terra de Caldelas;
****Parada de Sil**, parroquia de dito concello;
*****Parada de Sil**, lugar de dita parroquia.

## Véxase tamén
### Outros artigos
Seca (homónimos)

O adxectivo **Seca** pode referirse a:

***Estación seca**, termo da climatoloxía (véxase tamén seca e estiaxe);
***Froita seca**, produto que se obtén do secado realizado a determinadas froitas especiais, propensas a este proceso;.
***Lei seca** (prohibición das bebidas alcohólicas);
***Pila seca**, tipo de pila con electrólitos pastosos;
***Punta seca**, tipo de técnica de gravado;
***Temperatura seca**, magnitude do aire;
***A seca**, parte dun areal que queda ao descuberto na marea baixa;
***Baixamar**, nivel máis baixo que acada a marea.

Como topónimo, pode referirse a:

;En Galiza
***Parada Seca**, parroquia do concello de Chandrexa de Queixa;
****Parada Seca**, lugar de dita parroquia;
***Piñeira Seca**, parroquia do concello de Xinzo de Limia;
****Piñeira Seca**, lugar de dita parroquia;
***Paradaseca**, parroquia do concello de Quiroga;
****Paradaseca**, lugar de dita parroquia;
***Vilaseca**, parroquia do concello de Trasmiras;
****Vilaseca**, lugar de dita parroquia;
***Arnoia Seca**, lugar da parroquia do Val, no concello de Gomesende;
***Parada Seca**, lugar da parroquia de Vilar de Cerreda, no concello de Nogueira de Ramuín;
***Bandaseca**, lugar da parroquia do Xobre, no concello da Pobra do Caramiñal;
***Fonteseca**, lugar da parroquia de Xiá, no concello de Friol;
***Fonteseca**, lugar da parroquia de Pastor, no concello do Pino;
***Vilaseca**, lugar da parroquia de Ardán, no concello de Marín;
***Vilaseca**, lugar da parroquia de Negueira, no concello de Negueira de Muñiz;
***Vilaseca**, lugar da parroquia de Santa Marta de Meilán, no concello de Riotorto.

;Fóra de Galiza

;Na Arxentina
***Pampa seca** ou **Pampa occidental**, subrexión xeográfica da Arxentina, pertencente á rexión pampeana.

;Nos Estados Unidos de América
***Laguna Seca**, ou  **Mazda Raceway Laguna Seca**, autódromo en Monterey (California;
***Laguna Seca**, localidade do condado de Hidalgo no estado Texas.

Amais, como apelido, pode referirse a:

***Pedro Muñoz Seca**, dramaturgo español.

## Véxase tamén
### Outros artigos
Reparada

O topónimo **Reparada** pode referirse a:

;En Galiza
***Reparada**, lugar da parroquia de Loiba, no concello de Ortigueira;
***Reparada**, lugar da parroquia de Salto, no concello de Vimianzo.

## Véxase tamén
### Outros artigos
***Reparade**, lugar da parroquia de Prado de Limia, no concello de Muíños.
Condado (homónimos)

Un **condado** era en orixe o territorio rexido por un conde. 

Como topónimo, pode referirse a:

;En Galiza
***Comarca do Condado**, comarca da provincia de Pontevedra;
***O Condado**, parroquia do concello de Padrenda;
****O Condado**, lugar de dita parroquia;
***Condado**, lugar da parroquia de Rante, no concello de San Cibrao das Viñas;
***O Condado**, lugar da parroquia de Pacios, no concello de Castro de Rei;
***O Condado**, lugar da parroquia de Abalo, no concello de Catoira;
***O Condado**, lugar da parroquia de Augas Santas, no concello de Palas de Rei;
***O Condado**, lugar da parroquia de Melias, no concello do Pereiro de Aguiar;
***O Condado**, lugar da parroquia de Recemel, no concello das Somozas;
***O Condado**, lugar da parroquia de Carballido, no concello de Vilalba.

## Véxase tamén
### Outros artigos
O silencio redimido

***O silencio redimido*** é unha novela en lingua galega de Silvio Santiago, publicada por Editorial Galaxia en 1976. Acadou o Premio da Crítica de narrativa galega en 1977.

## Sinopse 
A obra está inspirada na peripecia vital do propio Silvio Santiago na guerra civil española, se ben os nomes das persoas e dos lugares están cambiados. A novela estrutúrase en dúas partes, cunha introdución titulada "Noticia" e un epílogo titulado "Reencontro co lector".

Na introdución, asinada en Bogotá en 1961, o narrador en primeira persoa explica que coñeceu o protagonista do relato en Colombia en 1945, nun tren de Ibagué a Bogotá. A "Noticia" inclúe unha carta que o protagonista lle escribe ao narrador en 1946, explicándolle que o seu nome Carlos Aranda, é un nome falso que tomou para poder exiliarse. Ademais, a carta inclúe o relato autobiográfico que conforma a propia novela.

A primeira parte relata a evasión por Portugal a América, do 2 de marzo ao 14 de abril de 1937. Explícase o modo de chegar a Lisboa, vía o Porto, e conseguir documentación falsa para facerse pasar por cidadán cubano. A segunda parte relata o tempo en que estivo fuxido, detido e no cárcere de Ourense, desde o golpe de Estado de 1936 até o 2 de marzo de 1937. Aparece citado o seu irmán Jacinto Santiago (chamado Eloi na novela).

## Edicións 
A censura impediu a publicación da obra, que non puido saír á luz ata dous anos despois da morte do seu autor. Antes fora presentada a varios concursos e editoras.

## Notas 
## Véxase tamén 
### Bibliografía 
* 
### Ligazóns externas 
* Memorias dun "escapado"
Abaigar

**Abaigar** é un concello español da Comunidade Foral de Navarra, situado no meiriñado de Estella, na comarca de Estella Oriental e a 58 km da capital da comunidade, Pamplona. 

## Demografía 
Segundo o INE, no ano 2023 tiña unha poboación de 82 habitantes.

## Véxase tamén
### Outros artigos 
* Meiriñado de Estella
Tableta

[miniatura|Wikipedia aberta nun [iPad e nun Kindle Fire.]]

Unha **tableta**, do inglés ***tablet computer*** ou só ***tablet***, é un dispositivo móbil, normalmente cun sistema operativo móbil, pantalla táctil e unha batería nun único paquete delgado e plano. As tabletas, sendo ordenadores, teñen capacidades similares, pero carecen de outras como a conectividade. As tabletas modernas aseméllanse en gran medida aos teléfonos intelixentes, as únicas diferenzas son que as tabletas son relativamente máis grandes que os teléfonos intelixentes e non teñen por que admitir o acceso á rede móbil. A diferenza dos portátiles (que tradicionalmente funcionaban con sistemas operativos deseñados para escritorios), as tabletas adoitan executar sistemas operativos móbiles, xunto cos teléfonos intelixentes.

A forma da tableta foi conceptualizada a mediados do século XX ( Stanley Kubrick xa mostrara tabletas ficticias na película de ciencia ficción de 1968 *2001: Unha odisea do espazo*) e prototipouse e desenvolveuse nas dúas últimas décadas dese século. En 2010, Apple lanzou o iPad, a primeira tableta para o mercado masivo en acadar unha popularidade xeneralizada. A partir de entón, as tabletas aumentaron rapidamente en popularidade e pronto se converteron nunha categoría de produtos utilizados para aplicacións persoais, educativas e laborais. Os usos populares para unha tableta inclúen ver presentacións, videoconferencias, ler libros electrónicos, ver películas, compartir fotos e moito máis. A partir de 2021 hai 1 280 millóns de usuarios de tabletas en todo o mundo segundo os datos proporcionados por Statista, mentres que Apple posúe a maior cota de mercado de fabricantes seguida de Samsung e Lenovo.

## Notas 
## Véxase tamén 
### Outros artigos 
* Tableta gráfica
Goñi

**Goñi** (en éuscaro *Goñerri*) é un concello español da Comunidade Foral de Navarra. O seu termo municipal atópase no meiriñado de Estella.

## Demografía 
Segundo o INE, no ano 2023 tiña unha poboación de 172 habitantes.

## Véxase tamén
### Outros artigos 
* Meiriñado de Estella
Javier Sar

**Francisco Javier Sar Romero**, máis coñecido como **Javier Sar**, nado en 1968 é un armador e político do partido Independentes por Muxía.

## Traxectoria 
Javier Sar é armador de profesión e foi patrón maior de Muxía entre 2001 e 2009 durante a crise do *Prestige*. Nas eleccións municipais de 2023, presentouse como cabeza da lista de Independentes por Muxía que conseguiu dous concelleiros.

En outubro de 2024, encabezou a moción de censura que, o 7 de outubro, triunfou co apoio dos 3 concelleiros do PPdeG e a única concelleira do BNG, e lle permitiu acceder á alcaldía arrebatándolla ao PSdeG-PSOE, con 5 concelleiros.

## Notas 
## Véxase tamén 
### Outros artigos 
* Eleccións municipais en Muxía
A virxe vermella

***A virxe vermella*** (en ) é un filme de drama histórico e psicolóxico hispanoestadounidense de 2024. Foi dirixido por Paula Ortiz e escrito por Eduard Solà e Clara Roquet, sendo as protagonistas Najwa Nimri e Alba Planas como Aurora e Hildegart, respectivamente, xunto a Aixa Villagrán, Patrick Criado e Pepe Viyuela. Tivo a súa estrea mundial no Festival Internacional de Cine de Donostia o 21 de setembro de 2024.

Estreouse dobrado e subtitulado en galego na plataforma de Amazon Prime Video o 5 de decembro de 2024.

## Sinopse 
Hildegartt (Alba Planas) foi concibida e criada pola súa nai Aurora (Najwa Nimri) no seu proxecto para dar a luz á muller do futuro. A idade de 18 anos e xa unha mente brillante e recoñecida experta europea en sexualidade feminina. Tenta liberarse das gadoupas da Aurora cando coñece a Abel Vilella, o que enfronta a nai e a filla, pero será asasinada nunha fatídica noite de 1933.

## Personaxes 
* Najwa Nimri como Aurora
* Alba Planas como Hildegart
* Patrick Criado como Abel Vilella
* Pepe Viyuela como Guzmán
* Ainet Jounou como Hildegart (de pequena)

## Notas 
## Véxase tamén 
### Outros artigos 
* Lista de títulos con versión en galego nas plataformas de streaming
José Ferreiro Pérez

**José Ferreiro Pérez**, coñecido como **Criollo**, nado en Santa Clara (Cuba) o 22 de setembro de 1903, foi un político galego.

## Traxectoria 
Retornou de Cuba a finais dos anos vinte. Veciño de Escairón, dedicouse ao transporte de mercancías. Foi tesoureiro da Agrupación Republicana do Saviñao e vogal da Organización Republicana Lucense en 1931. Foi elixido oncelleiro do Saviñao en 1931 e militou no Partido Republicano Gallego. En 1934 era vicepresidente da Agrupación Socialista do Saviñao.
Co golpe de Estado do 18 de xullo de 1936 botouse ao monte ante o temor a ser axustizado. O Xulgado de Monforte de Lemos citouno en febreiro de 1937 sunto con José Losada Ferreiro e Camilo Fernández Rodríguez como denunciados na causa 13/37 por infidelidade na custodia de documentos. Ao rematar a guerra presentouse ao Gobernador civil o 30 de abril de 1939 e foi detido e internado na Prisión de Monforte de Lemos para ser trasladado á prisión de Lugo o 7 de agosto. Xulgado en Lugo por auxilio á rebelión o 28 de marzo de 1940 na causa 729/36 con Germán López González, foi condenado a 12 anos de prisión. Reducida a pena a dous anos, saíu en liberdade provisional o 26 de agosto de 1940. Volveu ser detido en xullo de 1949 con Sergio Fernández Rodríguez, Jesús García Rodríguez, Antonio Vázquez López, Alejandro Gallardo Blanco, José Ramón Quiroga Quiroga, María Vázquez Arias, Manuel Gallardo Sánchez e Castor Fernández Figueras, por axudar á guerrilla. Foi procesados e xulgado na Coruña pola causa 205/49 con Ramón Somoza García.

## Vida persoal 
Casou con Carmen García López e foi pai de Carmen e José Ferreiro García.

## Notas 
## Véxase tamén 
### Bibliografía 
* 
* 

### Ligazóns externas 
* Ficha en represión franquista en Lugo
Rambouillet

**Rambouillet** é unha cidade e comuna francesa, na rexión de Ile-de-France, departamento de Yvelines, nos homónimos distrito de Rambouillet e cantón de Rambouillet.

## Historia 
miniatura| Sede da subprefectura.|esquerda
### Idade Media 
[esquerda|miniatura|[Castelo de Rambouillet. Este edificio é en parte *inscrit Monument Historique* e en parte *classé Monument Historique*. Está indexado na base Mérimée, banco de dados do patrimonio arquitectónico do Ministerio da Cultura coa referencia PA00087581.]]
No século XIV Rambouillet inicialmente servía como unha casa señorial, que foi transformada en castelo en 1374, con engadidos como un foxo e fortificacións. A pesar de ser destruído durante a Guerra dos Cen Anos arredor de 1425, foi reconstruído e ampliado sucesivamente ao longo dos séculos.

### Idade Moderna 
Durante o século XVI, converteuse na residencia ocasional do rei Francisco I de Francia. No século XVIII, pasou a ser propiedade real cando Lois XVI usaba o castelo como base das súas expedicións de caza. 

### Idade Contemporánea 
O Castelo de Rambouillet serve como residencia de verán para os presidentes de Francia e é frecuentemente anfitrión de encontros de Estado.

En novembro de 1975 foi a primeira sede das reunións do G8, organizada por Valéry Giscard d'Estaing.
En 1999 a cidade foi escenario das falladas capitulacións iugoslavas que tentaron poñer fin ao conflito bélico de Kosovo ('Conferencia de Rambouillet').
esquerda|miniatura|Palacio do Rei de Roma, sede do Museo da Oca.

## Atraccións 
### ''Musee jeu de l'oie'' 
A colección Pierre Dietsch, formada por 2500 xogos da oca, é unha das maiores do mundo Dietsch, doou os seus xogos ao concello de Rambouillet e deu lugar ao nacemento do Museo da Oca en 2001. 80 ocas, francesas e estranxeiras  estiveron en exposición permanente até 2011, cando o museo pechou.

## Notas 
## Véxase tamén 
### Ligazóns externas 
* INSEE
Sabela (nome)

**Sabela** é un nome propio feminino galego. A súa orixe é o hebreo *Elisheva* (אֱלִישֶׁבַע), composto por "el" 'Deus' e "xeba", o cal pode interpretarse como 'xuramento' ou 'sete', considerado o número perfecto. Xa que logo, podería significar 'Deus é o meu xuramento' ou 'Deus é perfección'. En galego tamén ten a variante **Isabel**, e os hipocorísticos **Sabel** e **Beluca**.

## Etimoloxía 
Este conxunto de nomes é unha variante galega do nome hebreo Elisheba, pasando polo latín ("Elísabet") e o grego (Ἐλισάβετ; "Elisábet"), a través dos cales pasaron a outras linguas europeas. O uso de Sabela como nome está vinculado á personaxe bíblica de Sabela, nai de Xoán Bautista.

## Sabela noutras linguas 
* Alemán: Sissy / Sisi / Ilse / Elsa / Lisbeth / Elsbeth / Elly / Elise / Elisabeth
* Aragonés: Isabel
* Asturiano: Sabel / Sabela
* Bretón: Izabell
* Castelán: Isabel
* Catalán: Elisabet / Isabel
* Éuscaro: Elisabet / Isabel / Elixabete / Elisabeth
* Francés: Babette (hip.) / Lise (hip.) / Elise (hip.) / Isabelle / Elisabeth
* Húngaro: Erszébet
* Inglés: Alice (hip.) / Lizzi (hip.) / Bessie (hip.) / Betty (hip.) / Elizabeth / Elisabeth
* Italiano: Bettina (hip.) / Isabella / Elisabetta
* Polaco: Elżbieta
* Portugués: Isabel
* Romanés: Isabela / Elisabeta
* Ruso: Elisaveta

## O nome na cultura galega 
* "*Sabela*" é o título dun dos relatos da obra de Castelao *Retrincos*.
**Non chores, Sabeliña*, zarzuela galega composta polo lucense Gustavo Freire en 1943.
**Sabela de Cambados*, filme galego de 1949 dirixido por Ramón Torrado.

## Notas 
## Véxase tamén 
### Outros artigos 
* Lista de nomes femininos en galego
* Lista de nomes femininos galegos máis comúns
### Ligazóns externas 
* Guía de nomes galegos. Nomes femininos Real Academia Galega
Museo Casa de la Bola

O '*Museo *Casa de la Bola'''* é un museo especializado nas artes decorativas situado no edificio coñecido como *Casa de la Bola*, sito no parque Lira, no barrio de Tacubaya da Cidade de México.

As instalacións utilízanse tamén para a celebración de eventos sociais diversos.

## Orixe do nome 
Descoñécese de onde provén o nome desta casa señorial, mais especulouse con que se poida deber a un desaparecido ornamento en forma de esfera ou bóla na parte superior da súa fachada ou no patio, ou tamén con que no século XIX se organizase aí unha revolta, dado que nesa época a xente adoitaba chamar *la bola* a estes feitos.

## Historia do edificio 
[miniatura|esquerda|Detalle da [Busto|efixie de Juan Suárez de Peralta, na fachada da *Casa de la Bola*.]]

Crese que o edificio existe desde o século XVI, aínda que os primeiros documentos relativos á súa propiedade datan de 1600. Ergueuse nuns terreos que naquela época contaban con oliveirais e plantacións de agave para a produción de aceite e dun licor chamado *pulque*. Os terreos foran propiedade do crioulo novohispano Juan Suárez de Peralta, cuxa imaxe aparece esculpida nun medallón no alto da fachada do edificio.

A casa tivo desde aquela 19 propietarios; o primeiro deles foi Francisco Bazán Albornoz, —inquisidor apostólico do Santo Oficio—, José Justo Gómez de la Cortina —Conde de La Cortina—, Ana María Rosso ou José María Rincón Gallardo —Marqués de Guadalupe—. Na segunda metade do século XIX a casa seguiu a ser propiedade de distintos membros da familia Rincón Gallardo.

[miniatura|[Xardíns interiores da *Casa de la Bola*.]]

En 1991 —o ano do seu falecemento—,  Antonio Haghenbeck deixou instituída a Fundación Cultural Antonio Haghenbeck y de la Lama (FCAHL), que é a que se encarga da xestión deste lugar, así como doutras dúas propiedades, como casas museo. e para o sostemento dos seus museos dispón de diversos recursos grazas ao alugamento dalgúns espazos para a celebración de eventos, como o patio e os xardíns con fontes e estanques da *Casa de la Bola*, que na década de 1990 foi acondicionado cun novo sollado e unha cubrición de metal e material sintético.

Segundo a tradición oral, na *Casa de la Bola* hospedáronse algúns visitantes ilustres, entre outros, La Güera Rodríguez, a Marquesa Calderón de la Barca e José Zorrilla, autor de *Don Juan Tenorio'', quen durante a súa estadía en México viviu en Tacubaya. 

## Exposición permanente 
O interior da casona mantén a atmosfera dunha mansión da aristocracia mexicana de finais do século XIX. Conta con 11 salóns e dúas bibliotecas, nos que hai unha variada selección de moblaxe, candís, tapices de seda, espellos, manuscritos, pinturas, reloxos, esculturas e obxectos decorativos diversos dos séculos XVI a XX.

## Notas 
## Véxase tamén 
### Ligazóns externas 
* Páxina oficial
Universidade Americana de Beirut

A **Universidade Americana de Beirut** (en ; en  ou **AUB**) é unha universidade privada non confesional e independente, localizada en Beirut, no Líbano.
Segundo o Webometrics Ranking of World Universities é a universidade nº 1 do país, sendo clasificada no 822º lugar no mundo.

Ten un orzamento operativo de 300 millóns de dólares, cunha dotación de aproximadamente 500 millóns de dólares. O campus está composto por 64 edificios, incluíndo o Centro Médico (anteriormente coñecido como Hospital Universitario Americano), con 420 camas; cinco bibliotecas, tres museos, e sete dormitorios.

## Notas
FK Transinvest

O **Futbolo klubas Transinvest** é un equipo de fútbol lituano da cidade de Galinė. Foi fundado en 2021 e xoga na primeira categoría do país, a TOPLYGA.

## Historia 
O club fundouse en 2021.

## Palmarés 
### Torneos nacionais 
* **A lyga (0)**: 
* **Copa de Lituania (1)**: 2023
* **Supercopa de Lituania (0)**:

## Xogadores 
### Cadro 2025 
* *Datos do 23 de xuño de 2025*.

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

 
|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"

## Estadio 
Galinės stadionas: 
* Inauguración  ?; 
* Capacidade 1.500

## Véxase tamén 
### Ligazóns externas 
* FK Transinvest Sitio web oficial
José Ferreiro

***Xosé Ferreiro**, escultor galego (1738-1830).
***José Ferreiro Pardiñas**, concelleiro de Zas (n. 1879).
***José Ferreiro Pardiñas**, alcalde de Cesuras (1947-2008).
***José Ferreiro Pérez**, político galego.

## Véxase tamén 
* Ferreiro (homónimos)
Artai (nome)

**Artai** é un nome propio masculino galego. A súa orixe é celta-galaica e fai referencia ao personaxe mitolóxico Artai, o fillo máis vello do primeiro poboador de Galicia, Brigo. Considérase o fundador dos ártabros, e o pai de Celt.

En xaneiro de 2023 existían 441 varóns en Galicia co nome Artai, cunha media de idade de 7,2 anos.

## Notas 
## Véxase tamén 
### Outros artigos 
* Lista de nomes masculinos en galego
* Lista de nomes masculinos galegos máis comúns
### Ligazóns externas 
* Guía de nomes galegos. Nomes masculinos Real Academia Galega
Lista de nomes masculinos galegos máis comúns

A continuación detállase unha **lista dos nomes masculinos galegos** máis comúns en Galicia segundo datos do Instituto Galego de Estatística.

## Lista de nomes masculinos galegos máis comúns 
Segundo os datos de xaneiro de 2023:

## Notas 
## Véxase tamén 
### Outros artigos 
* Lista de nomes femininos galegos máis comúns
* Lista de nomes femininos en galego
* Lista de nomes masculinos en galego
### Ligazóns externas
* Nomes galegos de muller e de home. A Mesa pola Normalización Lingüística.
* Nomes galegos de hoxe e onte. Antropónimos galegos e galaicos da asociación Fillos de Galicia.
Interface de usuario

No campo do deseño industrial da interacción persoa-computadora, unha **interface de usuario**, abreviado **IU** ou **UI** do inglés, é o espazo onde se producen as interaccións entre humanos e máquinas. O obxectivo desta interacción é permitir un funcionamento e control efectivos da máquina, mentres que a máquina retroalimenta simultaneamente información que axuda ao proceso de toma de decisións dos operadores. Exemplos deste concepto amplo de interface de usuario inclúen os aspectos interactivos dos sistemas operativos informáticos, ferramentas manuais, controis de operador de maquinaria pesada e controis de procesos. As consideracións de deseño aplicables ao crear interfaces de usuario están relacionadas ou implican disciplinas como a ergonomía e a psicoloxía.

Xeralmente, o obxectivo do deseño de interface de usuario é producir unha interface de usuario que faga doado, eficiente e fácil operar unha máquina de xeito que produza o resultado desexado (é dicir, a máxima usabilidade). Isto xeralmente significa que o operador necesita proporcionar unha entrada mínima para conseguir a saída desexada, e tamén que a máquina minimice as saídas non desexadas para o usuario.

## Véxase tamén 
### Outros artigos 
* Interface gráfica de usuario
John Hopfield

miniatura|Rede natural de Hopfield para a web, sendo usada para recuperar ou lembrar un conxunto de patróns numéricos.

**John Hopfield**, nado en Chicago (Illinois) o 15 de xullo de 1933, é un físico estadounidense.
## Traxectoria
Recibiu o Premio Nobel de Física 2024 xunto con Geoffrey Hinton, en verbas do Comité outorgante, "polos descubrimentos e invencións fundamentais que permiten a aprendizaxe automática con redes neurais artificiais". No caso particular de Hopfield, polo deseño dunha memoria asociativa que pode almacenar e reconstruír e outros tipos de patróns nos datos dun sistema dixital. 
## Notas
San Miguel de Arriba, Deiro, Vilanova de Arousa

**San Miguel de Arriba** é un lugar da parroquia de Deiro, no concello pontevedrés de Vilanova de Arousa, na comarca do Salnés. Segundo o Instituto Galego de Estatística, en 2024 estaba deshabitado.

## Lugares e parroquias 
### Lugares de Deiro 
### Parroquias de Vilanova de Arousa 
## Notas 
## Véxase tamén 
### Outros artigos 
* Lugares de Vilanova de Arousa
José Luis Guzmán Mansilla

**José Luis Guzmán Mansilla**, nado en Xaén o 2 de novembro de 1995, é un árbitro de fútbol español, que milita na Segunda División.

## Traxectoria 
Tras pasar cinco anos na Segunda División B, en 2021 pasou a arbitrar na nova Primeira Federación, na que militou durante un só ano, antes de conseguir en 2022 o ascenso á Segunda División.

## Notas 
## Véxase tamén 
### Ligazóns externas 
* Datos do árbitro en BDFutbol .
Carlos Muñiz Muñoz

**Carlos Muñiz Muñoz**, nado en Zaragoza o 21 de decembro de 1995, é un árbitro de fútbol español, que milita na Segunda División.

## Traxectoria 
Despois dunha soa campaña na Segunda Federación e dúas na Primeira Federación, en 2024 conseguiu o ascenso á Segunda División.

## Notas 
## Véxase tamén 
### Ligazóns externas 
* Datos do árbitro en BDFutbol .